13. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. Οίκ. 3373/390 της 20/27 Μαρτ.  1975  (ΦΕΚ Β΄ 349) Περί καθορισμού διαδικασίας επισκευής, συντηρήσεως, αγοράς ανταλλακτικών και προμηθείας καυσίμων και λιπαντικών κλπ. των αυτοκινήτων οχημάτων του Δημοσίου, των Οργανισμών Τοπικής Αυτοδιοικήσεως και των εν γένει Ν.Π.Δ.Δ. κλπ. περί ων το άρθρ. 1 του Ν.Δ. 2396/53. Έχοντες υπ’ όψει τας διατάξεις: α)Του Ν.Δ. 2396/53 «περί κανονισμού χρήσεως, κινήσεως κ.λ.π. των αυτοκινήτων οχημάτων των Δημοσίων Υπηρεσιών». β)Των υπ’ αριθ. 175/73 και 267/74 Ν.Δ. «περί Υπουργικού Συμβουλίου και Υπουργείων». γ)Του Ν.Δ/τος 216/74 «περί συστάσεως του Υπουργείου Προεδρίας Κυβερνήσεως». δ)Του Ν.Δ/τος 321/69 «περί Κώδικος του Δημοσίου Λογιστικού». ε)Της υπ’ αριθ. ΔΛ7/2/2/4 από 2.1.1975 αποφάσεως του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας Κυβ/σεως». Την ανάγκην εκσυγχρονισμού των διαδικασιών συντηρήσεως και επισκευής των αυτοκινήτων οχημάτων των Δημοσίων Πολιτικών Υπηρεσιών προς τας συγχρόνους τεχνολογικάς εξελίξεις, και προσαρμογής των, εκ της αιτίας ταύτης, προκυπτουσών εκάστοτε δαπανών, συμφώνως προς τα, υπό του Ν.Δ. 321/69 «περί Κώδικος Δημοσίου Λογιστικού», ως τούτο ετροποποιήθη και συνεπληρώθη μεταγενεστέρως, καθοριζόμενα, αποφασίζομεν: Καθορίζομεν την εν γένει διαδικασίαν συντηρήσεως και επισκευής των αυτοκινήτων οχημάτων των Δημοσίων Πολιτικών Υπηρεσιών, ως κατωτέρω: α.Δι’ οχήματα Κεντρικών Υπηρεσιών ή Περιφερειακών τοιούτων εδρευουσών εις Περιοχήν τέως Διοικήσεως Πρωτευούσης και εχουσών ίδια Συνεργεία Επισκευής αυτοκινήτων. 1)Παν όχημα υποστάν βλάβην, ή έχον ανάγκην συντηρήσεως, θα επισκευάζηται ή θα συντηρήται εις το Κρατικόν Συνεργείον της Υπηρεσίας εις ην ανήκει. 2)Η Εισαγωγή εις το συνεργείον, προς συντήρησιν ή επισκευήν του κατά περίπτωσιν αυτοκινήτου, θα ενεργήται δι’ εκδόσεως υπό του γραφείου Κινήσεως, «ΔΕΛΤΙΟΥ ή ΕΝΤΟΛΗΣ ΕΠΙΘΕΩΡΗΣΕΩΣ και ΕΠΙΣΚΕΥΗΣ ΟΧΗΜΑΤΟΣ». Εις το εν λόγω Δελτίον ή Εντολήν θα αναγράφωνται περιληπτικώς στοιχεία, αναφερόμενα εις το είδος της συντηρήσεως ή επισκευής ως και αι απαιτούμεναι επισκευαστικαί εργασίαι, τα αναγκαιούντα ανταλλακτικά κ.λπ. εφ’ όσον τούτο καθίσταται δυνατόν. 3)Το Κρατικόν Συνεργείον, άμα τη εισόδω εις αυτό του αυτοκινήτου, υποχρεούται εις την τεχνολογικήν επιθεώρησιν τούτου, τον εντοπισμόν των βλαβών, τον προσδιορισμόν των απαιτουμένων επισκευαστικών εργασιών ως και τον καθορισμόν των ανταλλακτικών ή εξαρτημάτων κ.λπ., άτινα αναγκαιούν δια την επισκευήν και την εν γένει αξιοποίησιν του αυτοκινήτου. 4)Προς τον σκοπόν τούτον το Συνεργείον εκδίδει «ΔΕΛΤΙΟΝ ΤΕΧΝΙΚΗΣ ΕΠΙΘΕΩΡΗΣΕΩΣ και ΕΠΙΣΚΕΥΗΣ ΑΥΤΟΚΙΝΗΤΟΥ» εις ο καταχωρούνται αι υπ’ αυτού γενόμεναι τεχνικαί διαπιστώσεις, άπασαι αι εκτελεσθείσαι επισκευαστικαί εργασίαι, ως και τα χρησιμοποιηθέντα ανταλλακτικά, εξαρτήματα κ.λπ., εν τη πορεία των Επισκευών. 5)Δια του ανωτέρω Δελτίου, συνιστώντος ουσιώδες δικαιολογητικόν της πραγματοποιουμένης εκάστοτε δαπάνης και υπογραφομένου παρά των : (α)Προϊσταμένου του Συνεργείου. (β)Υπευθύνου Τεχνίτου του επιληφθέντος της, κατά περίπτωσιν, Επισκευαστικής εργασίας. (γ)Υπευθύνου οδηγού του οχήματος, βεβαιούται αφ’ ενός μεν η καλή εκτέλεσις των γενομένων επισκευαστικών εργασιών και αφ’ ετέρου η τοποθέτησις των, προς τον σκοπόν τούτον, αγορασθέντων παρ’ Επιτροπής, ανταλλακτικών, εξαρτημάτων κ.λπ ή των εξ αποθέματος χρησιμοποιηθέντων τοιούτων. 6)«Η προμήθεια των εκ του ελευθέρου εμπορίου αναγκαιούντων δια την επισκευήν ανταλλακτικών, ελαστικών επισώτρων κλπ. θα ενεργήται τη αιτήσει του Συνεργείου και ανεξαρτήτως ύψους της απαιτουμένης εκάστοτε δαπάνης, παρ’ Επιτροπής, συγκροτουμένης δι’ αποφάσεως του καθ’ ύλην Υπουργού ή του εκπροσωπούντος οργάνου προκειμένου περί Οργανισμού Ν.Π.Δ.Δ. κλπ. και αποτελουμένης εξ υπαλλήλων της Υπηρεσίας εξ ων ο εις τουλάχιστον να είναι τεχνικός, εφ’ όσον υπηρετεί τοιούτος. Η ως άνω προμήθεια δέον να διενεργήται συμφώνως προς τας διατάξεις περί Δημοσίου Λογιστικού, προκειμένου περί Δημοσίων Υπηρεσιών, ή τας καθ’ Υπηρεσίας (Ν.Π.Δ.Δ., Οργανισμούς Τοπικής Αυτοδιοικήσεως κλπ.) ισχυούσας τοιαύτας περί προμηθειών». Η παρ. 6 ετροποποιήθη ως άνω δια της υπ’ αριθ. 4993/745 της 24 Απρ./15 Μαΐου 1975 (ΦΕΚ Β΄ 489) απόφ. Υπ. Προεδρ. Κυβερνήσεως. 7)Εν η περιπτώσει το Συνεργείον, λόγω περιωρισμένης δυναμικότητος κ.λπ., αδυνατεί δια την εν μέρει ή εν όλω Επισκευήν του αυτοκινήτου, θα εκδίδη βεβαίωσιν περί τούτου, δεόντως ητιολογημένην, επί τη βάσει της οποίας αι Επισκευαστικαί Εργασίαι θα ανατίθενται εις Ιδιωτικόν Συνεργείον, μερίμνη της εν εδαφίω (6) αναφερομένης Επιτροπής. Σχετική ένδειξις, περί της εις Ιδιωτικόν Συνεργείον εισαγωγής του αυτοκινήτου, θα καταχωρήται και εις το υπ’ αυτού εκδιδόμενον Δελτίον Τεχνικής Επιθεωρήσεως και Επισκευής Οχήματος. 8)Τα, εις τας ανωτέρω παραγράφους 3α (2), 3α (4) και 3α (7), έγγραφα αποτελούν ουσιώδη δικαιολογητικά δι’ ο και θα επισυνάπτωνται κατά την απόδοσιν της σχετικής δαπάνης συντηρήσεως ή επισκευής, του εκάστοτε αυτοκινήτου. β.Δι’ οχήματα Κεντρικών Υπηρεσιών ή Περιφερειακών τοιούτων εδρευουσών εις Περιοχήν τέως Διοικήσεως Πρωτευούσης και μη εχουσών ίδια Συνεργεία Επισκευής αυτοκινήτων. 1)Η συντήρησις και αι Επισκευαί των εν λόγω οχημάτων θα ενεργώνται κατ’ αρχήν εις Ιδιωτικά Συνεργεία Επισκευών αυτοκινήτων, μη αποκλειομένης και της περιπτώσεως  συντηρήσεως ή  επισκευής τούτων  εις Κρατικά  (Μετά την σελ. 248,08(α) Σελ. 248,09 Τεύχος 566-Σελ. 73 Κρατικά αυτοκίνητα 21.Ε.ε.12 τοιαύτα, υπό την προϋπόθεσιν της υπάρξεως τοιαύτης δυνατότητος εκ μέρους του Κρατικού Συνεργείου και κατόπιν της ημετέρας εγκρίσεως, εκδιδομένης επί τη βάσει προτάσεως του αρμοδίου Υπουργού. Εν τη δευτέρα ταύτη περιπτώσει θα ακολουθήται η εν τη προηγουμένη παραγράφω 3α καθοριζομένη γενικώς διαδικασία. 2)Δια την, εις Ιδιωτικόν Συνεργείον, εισαγωγήν προς συντήρησιν ή Επισκευήν οιουδήποτε αυτοκινήτου απαιτείται η, υπό του Γραφείου Κινήσεως, έκδοσις του εν παραγράφω 3α (2) της παρούσης καθοριζομένου «ΔΕΛΤΙΟΥ ή ΕΝΤΟΛΗΣ ΕΠΙΘΕΩΡΗΣΕΩΣ και ΕΠΙΣΚΕΥΗΣ ΟΧΗΜΑΤΟΣ». 3)Αντίτυπον του εν λόγω ΔΕΛΤΙΟΥ ή ΕΝΤΟΛΗΣ όπερ αποτελεί ουσιώδες δικαιολογητικόν της πραγματοποιουμένης εκάστοτε δαπάνης, δέον όπως παραδίδηται εις την Επιτροπήν συντηρήσεως και επισκευής των αυτοκινήτων οχημάτων της Υπηρεσίας, συγκροτουμένην εξ υπαλλήλων ταύτης, κατά τα εν παραγράφω 3α (6) της παρούσης οριζόμενα. 4)Το έργον της Επιτροπής συνίσταται εις την ανάθεσιν των Επισκευαστικών Εργασιών ή τοιούτων συντηρήσεως, επί τη βάσει των ενδείξεων του προαναφερθέντος Δελτίου, εις Ιδιωτικόν Συνεργείον και συμφώνως προς τας διατάξεις του Ν.Δ. 321/69 (άρθρον 86ον) «περί Κώδικος Δημοσίου Λογιστικού». Σημειούται ότι η εν λόγω Επιτροπή θα επιλαμβάνηται απασών των Επισκευαστικών Εργασιών κ.λπ. ανεξαρτήτως του ύψους της απαιτουμένης κατά περίπτωσιν δαπάνης συντηρήσεως ή επισκευής του αυτοκινήτου. γ.Δι’ οχήματα Περιφερειακών Υπηρεσιών. 1)Δια την συντήρησιν ή επισκευήν οιουδήποτε οχήματος Υπηρεσίας, εδρευούσης εντός της Διοικητικής Περιφερείας του Νομού, θα εφαρμόζηται η, κατά τας προηγουμένας παραγράφους 3α και 3β, καθοριζομένη διαδικασία με τας κάτωθι διαφοροποιήσεις. α)Το, δια την εισαγωγήν του αυτοκινήτου εις το Κρατικόν ή Ιδιωτικόν Συνεργείον Επισκευών, καθοριζόμενον ΔΕΛΤΙΟΝ ή ΕΝΤΟΛΗ ΕΠΙΘΕΩΡΗΣΕΩΣ και ΕΠΙΣΚΕΥΗΣ ΟΧΗΜΑΤΟΣ, θα εκδίδηται υπό του Γραφείου Κινήσεως της Νομαρχίας και εις εξαιρετικάς περιπτώσεις καθ’ ας επιβάλλεται η συγκρότησις και λειτουργία και ετέρων Γραφείου Κινήσεως καθ’ Υπηρεσίαν, υπό του Γραφείου Κινήσεως της Υπηρεσίας εις ην ανήκει το όχημα. β)Η συγκρότησις των εν παραγράφω 3α (6) και 3β (3) καθοριζομένων αντιστοίχως Επιτροπών ήτοι, προμηθείας ανταλλακτικών, ελαστικών επισώτρων και συντηρήσεωςεπισκευής αυτοκινήτων εις Ιδιωτικά Συνεργεία-, θα ενεργήται δι’ αποφάσεως του Νομάρχου και δι’ απάσας τας, εντός της Διοικητικής Περιφερείας του Νομού εδρευούσας Υπηρεσίας, Ν.Π.Δ.Δ. κ.λπ. Σελ. 248,10 Τεύχος 566-Σελ. 74 δ.Δι’ Επισκευάς Οχημάτων εκτός έδρας. 1)Παν όχημα Κεντρικής τινος Υπηρεσίας ή Περιφερειακής τοιαύτης, κινούμενον εκτός έδρας και υποστάν βλάβην εντός της Διοικητικής Περιφερείας ετέρας Νομαρχίας, θα επισκευάζηται μερίμνη και ευθύνη της Νομαρχίας ταύτης κατά τα, εις τας προηγουμένας παραγράφους, ειδικώτερον καθοριζόμενα δια τα οχήματα των Περιφερειακών Υπηρεσιών. 2)Προκειμένου περί οχημάτων Περιφερειακών Υπηρεσιών (Νομαρχιών) υποστάντων βλάβην καθ’ ον χρόνον ευρίσκοντο εντός της Περιοχής τέως Διοικήσεως Πρωτευούσης, ταύτα θα επισκευάζωνται μερίμνη των καθ’ύλην αρμοδίων Υπουργείων, συμφώνως προς τα, δια της παρούσης, ειδικώτερον καθοριζόμενα δια τα οχήματα των Κεντρικών Υπηρεσιών των Υπουργείων. Η σχετική δαπάνη θα βαρύνη τας πιστώσεις της Υπηρεσίας εις ην τούτο ανήκει οργανικώς. ε.Δια Προμηθείας γενικών υλικών, αναλωσίμων κ.λπ. αναγκαιούντων δια την συντήρησιν και τας μικροεπισκευάς των αυτοκινήτων οχημάτων (ως π.χ. δερμάτων, πτερών, σπόγγων, ψηκτρών, στουπίου, φανέλλας, κοχλιών, εργαλείων κ.λπ.). 1)Οιαδήποτε προμήθεια υλικού, ως ανωτέρω, ενεργείται πάντοτε παρά της αρμοδίας εξ υπαλλήλων Επιτροπής, ως εις τας προηγουμένας παραγράφους εκτίθεται και συμφώνως προς τας ισχυούσας διατάξεις. (Ν.Δ. 321/1969). 2)Δια την εκτέλεσιν υπό της Επιτροπής των τοιούτων προμηθειών απαιτείται, πλην των κατά Νόμον, επί μέρους δικαιολογητικών και σχετική βεβαίωσις του αντιστοίχου Γραφείου Κινήσεως ή Κρατικού Συνεργείου, εις ην δέον να περιγράφηται ο σκοπός της προμηθείας και να αιτιολογήται η αναγκαιότης ταύτης. στ.Δια Προμηθείας Πετρελαιολιπαντικών. 1)Η Προμήθεια των, δια τα οχήματα των Υπηρεσιών αναγκαιούντων καυσίμων και ελαιολιπαντικών, δέον να ενεργήται εκ Πρατηρίων των, υπό του Υπουργείου Εμπορίου, αναδεικνυομένων εκάστοτε, μειοδοτριών Εταιρειών καυσίμων. 2)Εις εξαιρετικάς περιπτώσεις, επιβαλλομένας εκ των πραγμάτων, επιτρέπεται η, κατόπιν διαγωνισμού, απ’ ευθείας προμήθεια υπό των Υπηρεσιών, Καυσίμων και Ελαιολιπαντικών και υπό την προϋπόθεσιν της παροχής τοιαύτης εξουσιοδοτήσεως εκ μέρους του Υπουργείου Εμπορίου . 4.Τα Υπουργεία, αι Νομαρχίαι του Κράτους, ως και αι Κρατικαί Αρχαί, προς ας κοινοποιείται η παρούσα, παρακαλούνται όπως εκδώσουν τας δεούσας οδηγίας εις τας υπ’ αυτών εποπτευομένας Υπηρεσίας δια την ακριβή και πλήρη εφαρμογήν της παρούσης. 5.Πάσα προγενεστέρα απόφασις ημών ρυθμίζουσα τα δια της παρούσης διεπόμενα θέματα καταργείται. 6.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 21.Ε.ε.12 Κρατικά αυτοκίνητα 